section_heading: Životopis
paragraph_text: Pokretač umjetničke organizacije Kunstterrorist te fiktivne monarhije Counterculture Monarchy of Discordianism. 2006. godine Filković započinje rad s umjetnikom i bivšim glazbenikom Jamesom Cautyem poznatijem po svojem glazbenom bendu The KLF gdje stvara umjetničke radove za zajednički projekt The Cautese National Postal Disservice koji se zatvara početkom 2009. godine. Filković je kao redatelj video spotova za poznate glazbenike u Hrvatskoj. 2009. godine nominiran je za nagradu Porin i Zlatnu Kooglu za istaknuti video spot "Eskim" grupe Vatra, video spot je svrstan među top 10 hrvatskih video spotova 2008. godine prema Tportalu. 2009. godine video spot za grupu Ramirez "Fantastično, Bezobrazno" je zabranjen na svim nacionalnim tv postajama u Republici Hrvatskoj zbog neprikladnog sadržaja, prikazivanja nasilja, alkoholiziranja te uporaba opojnih sredstava (video spot se prikazuje na postajama CMC te MTV Adria). Video spotovi "Svjetla i Sirene" (Vatra) te "Žeđam" (Zlatan Stipišić Gibonni) uvršteni su među top 10 najboljih hrvatskih video spotova u 2009. prema Tportalu. Portal Vip.hr uvrstio je Diyalin spot "Wander" na popis najboljih spotova 2011. godine. Spot "Ezoterija" benda Hladno pivo osvojio je nagradu Oktavijan na 21. Danima hrvatskog filma za najbolji glazbeni spot.